PATVIRTINTA

Trakų r. Rūdiškių muzikos mokyklos

                                                                                                direktoriaus 2020 m. kovo 20 d.

 įsakymu Nr.V- 28

**TRAKŲ R. RŪDIŠKIŲ MUZIKOS MOKYLOS**

**MOKYMO(SI) NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Trakų r. Rūdiškių muzikos mokyklos nuotolinio mokymo(si) tvarką (toliau – Tvarka) reglamentuoja Lietuvos Respublikos švietimo įstatymas.

2. Ši Tvarka reglamentuoja mokinių, mokinių tėvų (globėjų, rūpintojų), mokytojų veiklą užtikrinant mokinių ugdymą(si) karantino metu.

3. Mokytojai vadovaujasi Lietuvos Respublikos švietimo, mokslo ir sporto ministro 2020 m. kovo 16 d. įsakymo rekomendacijom ,,Dėl ugdymo proceso organizavimo nuotoliniu būdu" Nr. V-372, Lietuvos Respublikos švietimo įstatymu, Vaiko teisių apsaugos pagrindų įstatymu, Mokyklos nuostatais, vidaus darbo tvarkos taisyklėmis, priėmimo į mokyklą sutartimi, mokytojo pareigybės aprašu, direktoriaus įsakymais ir šia Tvarka.

4. Apraše vartojamos sąvokos.

4.1. **Nuotolinis mokymas(is**) - tai nuoseklus savarankiškas ar grupinis mokymas(is), kai besimokančiuosius ir mokytoją skiria atstumas ir/ar laikas, o bendravimas ir bendradarbiavimas, mokymosi medžiaga pateikiama informacinėmis ir komunikacinėmis technologijomis. Nuotoliniam mokymui svarbu ne tik paskirti mokomąją medžiagą, bet ir turėti kontrolės mechanizmą, kuris leistų mokytojui ir tėvams realiu laiku stebėti nuotolinio mokymosi rezultatus ir teikti savalaikį grįžtamąjį ryšį.

4.2. Virtuali mokymo(si) aplinka (VMA) – tai kompiuterių tinklais ir kitomis IKT sukurta informacinė ugdymo sistema naudojant  virtualią mokymo(si) erdvę, kurioje patalpintas kiekvieno mokinio ar klasės mokomasis kursas, pagal mokyklos ugdymo planą suskirstytas į konkrečias elektronines (skaitmenines) pamokas (temas);

4.3. Elektroninė pamoka – tai mokymo(si) medžiagos rinkinys, skirtas konkrečiai pamokos temai (teorinė ir praktinė medžiaga, savikontrolės ir patikros užduotys, mokėjimus ir įgūdžius lavinantys pratimai);

4.4. Nuotolinė konsultacija – tai virtualioje mokymo(si) aplinkoje mokytojo teikiamos konsultacijos mokiniams susitarus individualiai.

4.5. Atsiskaitomasis darbas – tai individualiai ir savarankiškai atliekamas  darbas, skirtas mokinių , gebėjimų ir įgūdžių pažangai ir pasiekimams patikrinti, baigus temą,  išmokus kūrinį ar kūrinio dalį.

5. Nuotoliniu būdu mokoma pagal pradinio ir pagrindinio ugdymo programas.

6. Mokykla, organizuodama mokymą nuotoliniu būdu,  apskaito mokymosi laiką nuotolinio mokymo aplinkoje.

**II SKYRIUS**

**NUOTOLINIO MOKYMO(SI) ORGANIZAVIMAS**

7. **Komunikavimas.**

7.1. Administracijos, pedagoginio personalo tarpusavio komunikavimui naudojama socialiniai tinklai (Facebook), el. paštas, mobilieji telefonai.

7.2. Mokytojų ir mokinių komunikacijai naudojamas socialinių tinklų (Facebook, Skype, Messenger, Viber), el. pašto uždaros grupės, ir mobilieji telefonai.

7.3. Mokytojų ir tėvų (globėjų, rūpintojų) komunikacijai naudojamas socialinių tinklų Facebook, Skype, Messenger, Viber), el. pašto uždaros grupės, ir mobilieji telefonai.

7.4. Mokytojai ugdymą organizuoja nuotoliniu būdu iš namuose įrengtų darbo vietų.

8. **Nuotolinio mokymo metodai.**

8.1. Elektroninė pamoka (individualios užduotys socialinių tinklų pagalba);

8.2. Kompiuterizuota apklausa;

8.3. Video ir garso pamoka;

8.4. Projektinis metodas.

9. **Nuotolinio ugdymo turinys.**

9.1. Popierinis turinys: vadovėliai, užduotys raštu, kitos prieinamos formos;

9.2. skaitmeninis turinys: video medžiaga, kompiuterizuota apklausa, pdf failai, Power Point pateiktys, Mocrosoft Word pateiktys, foto nuotraukos;

9.3. įrankiai dokumentų kūrimui.

10. **Nuotolinio ugdymo aplinka (VMA).**

10.1. Mokyklos internetinė svetainė;

10.2. mokyklos ir individualus el. paštas;

10.3. socialiniai tinklai (facebook, Messenger, Viber, Skype);

10.4. mokymo platformos:  Classroom, Zoom.

11. **Ugdyme dalyvaujančių asmenų funkcijos.**

11.1. **Nuotolinio mokymo skaitmeninių technologijų administratorius:**

11.1.1. konsultuoja nuotolinio dalyko rengimo bei perkėlimo į virtualią mokymosi aplinką klausimais;

11.12. konsultuoja turinio kokybės nuotoliniu būdu klausimais;

11.1.3. konsultuoja mokytojus virtualios aplinkos klausimais;

11.2. **Nuotolinio mokymo(si) mokytojas:**

11.2.1. veda pamokas pagal direktoriaus įsakymais patvirtintus pamokų tvarkaraščius ir nuotolines konsultacijas;

11.2.2. kiekvienas mokytojas, skirdamas užduotis, nurodo skirtų užduočių atlikimo ir atsiskaitymo terminus, formas, informuoja apie vertinimą;

11.2.3. mokytojai mokinius ir jų tėvus (globėjus, rūpintojus) individualiai konsultuoja nurodytais komunikavimo būdais nuo 12.00 val. iki 19.00 val.

11.2.4. rengia, atnaujina, papildo nuotolinio mokymo(si)muzikos kūrinių repertuarą;

11.2.5. tikrina, vertina, komentuoja mokinių užduotis, gautas virtualioje aplinkoje.

11.3. **Nuotoliniu būdu besimokantis mokinys:**

11.3.1. Pasiekia mokymosi rekomendacijas nuotoliniu būdu;

11.3.2. bendrauja ir bendradarbiauja su bendramoksliais ir mokytojais;

11.3.3. pagal galimybes dalyvauja mokyklos bendruomenės gyvenime;

11.3.4. laiku atlieka ir atsiskaito muzikos kūrinius, muzikos teorijos užduotis;

11.3.5. konsultuojasi su mokytoju;

11.3.6. mokiniai, konsultuodamiesi su mokytojais, pasirenka mokymosi tempą, tačiau turi įsisavinti ir atsiskaityti už tas kūrinių dalis, kurie priskirti konkrečiam laikui.

**III SKYRIUS**

**BAIGIAMOSIOS NUOSTATOS**

12.  Aprašas tvirtinamas mokyklos direktoriaus įsakymu ir įsigalioja nuo 2020 m. kovo 20 d.

13. Specialybės dalykų mokytojai įpareigojami iki 2020 m. kovo 25 d. susisiekti ir informuoti mokinių tėvus (globėjus, rūpintojus), kaip bus organizuojamas meno dalykų mokymas(is) nuotoliniu būdu, aptarti bei pasirinkti mokytojui ir mokiniui prieinamas mokymo(si) nuotoliniu būdu priemones ir būdus.

 14.  Su Aprašu  bendruomenė supažindinama mokyklos svetainėje ir /ar el. paštu.